smcproject/ml-wiki-sentences huggingface dataset:
മർക്കോസിന്റെ കടുത്ത വിമർശകനായായ സെനറ്റർ ബെനിങ്ഗോ അക്കിനോ ആണ് തടവിലായവരിൽ പ്രമുഖൻ.
രണ്ടിൽ കൂടുതൽ തവണ പ്രസിഡന്റാവാമെന്ന് ഭരണഘടന പൊളിച്ചെഴുതിയ മർക്കോസ് പ്രസിഡന്റ് പദവിയിൽ തുടർന്നു.
1981 ൽ പ്രതിപക്ഷം ബഹിഷ്കരിച്ച തെരഞ്ഞെടുപ്പിൽ ജയിച്ച മർക്കോസ് വീണ്ടും പ്രസിഡന്റായി.
1983 ൽ വർഷങ്ങൾ നീണ്ട പ്രവാസവാസം കഴിഞ്ഞ് ബെനിങ്ഗോ അക്കിനോ ഫിലിപ്പീൻസിലെ മനില വിമാനത്താവളത്തിൽ തിരിച്ചെത്തിയപ്പോൾ മർക്കോസിന്റെ പട്ടാളം വെടിവെച്ച് കൊന്നു.
ഇതോടെ മർക്കോസിനെതിരായ ജനവികാരവും അമേരിക്കൻ സമ്മർദ്ദവും മൂലം 1986 ഫ്രബുവരിയിൽ പ്രസിഡന്റ് തെരഞ്ഞെടുപ്പിന് മർക്കോസ് നിർബന്ധിതനായി.
അക്കിനോയുടെ ഭാര്യ കൊറസോൺ അക്കിനോയായിരുന്നു പ്രതിപക്ഷ സ്ഥാനാർത്ഥി.
വ്യാപകമായി തട്ടിപ്പു നടന്ന തെരഞ്ഞെടുപ്പിൽ മർക്കോസ് വിജയിച്ചുവെങ്കിലും പ്രതിപക്ഷവും അന്താരാഷ്ട്ര നീരിക്ഷകരും അമേരിക്കയും തെരഞ്ഞെടുപ്പു ഫലം അംഗീകരിച്ചില്ല.
സൈന്യാധിപൻ ജനറൽ ഫിദെൽ റമോസും പ്രതിരോധമന്ത്രി ഹുവാൻ പോൺസ് എന്റീലും എതിർത്തോടെ  മർക്കോസ് ഫിലിപ്പീൻസിൽ നിന്നും പലായനം ചെയ്തു.
ഫ്രബുവരി 25 ന് കൊറസോൺ അക്കിനോ പ്രസിഡന്റായി.
കൊറസോൺ അക്കിനോയുടെ ഭരണകാലത്ത് ഫിലിപ്പീൻസിൽ ജനാധിപത്യം പുനസ്ഥാപിക്കപ്പെട്ടു.
പ്രസിഡണ്ടിന് പട്ടാളനിയമം പ്രഖ്യാപിക്കാനുള്ള അധികാരം ഭരണഘടനയിൽ നിന്നും റദ്ദാക്കി.
ഫിലിപ്പീൻസിലെ അമേരിക്കയുടെ സൈനികസാന്നിധ്യം ഒഴിവാക്കുകയും ചെയ്തു.
1992 ൽ കൊറസോണിന്റെ പിന്തുണയോടെ മുൻസൈന്യാധിപൻ ഫിദെൽ റമോസ് പ്രസിഡന്റായി.
1996 ൽ മിൻഡനാവോ ദ്വീപുകളുടെ സ്വാതന്ത്ര്യനുവേണ്ടി പേരാടുന്ന മോറോ നാഷണൽ ഫ്രണ്ട് എന്ന സംഘടനയുമായി റമോസ് സമാധാനക്കരാറിൽ ഒപ്പുവെച്ചു.
സ്വതന്ത്രഇസ്ലാം രാഷ്ട്രത്തിനായി മോറോ നാഷണൽ ഫ്രണ്ട് എന്ന സംഘടനയിലെ ഒരു വിഭാഗം ഇപ്പോഴും സായുധകലാപത്തിലാണ്.
1998 ൽ മുൻ സിനിമാതാരവും വൈസ് പ്രസിഡണ്ടുമായ ജോസഫ് ട്രാഡാ പ്രസിഡന്റായി.
അഴിമതിയാരോപണത്തെ തുടർന്ന് 2001 ൽ രാജിവെച്ചു.
തുടർന്ന് വൈസ് പ്രസിഡന്റ് ഗ്ലോറിയ മക്കപാഗൽ-അറോയോ പ്രസിഡന്റായി.
2004 ലെ തിരഞ്ഞെടുപ്പിൽ വിജയം നേടിയ ഗ്ലോറിയ വീണ്ടും പ്രസിഡന്റായി.
2010 ജൂൺ 30 നു നടന്ന തെരഞ്ഞെടുപ്പിൽ കൊറസോൺ അക്കിനോയുടെ മകൻ നൊയ്നൊയ് അക്കിനോ അഥവാ ബെനിങ്ഗോ അക്കിനോ മൂന്നാമൻ പ്രസിഡന്റായി.
സംസ്കാരം ജനങ്ങൾ
ജനസംഖ്യയിൽ ലോകത്തു പന്ത്രണ്ടാം സ്ഥാനത്താണ് ഫിലിപ്പീൻസ്.
ഫിലിപ്പീൻസിലെ ജനതയിൽ മൂന്നിൽ രണ്ടും താമസിക്കുന്നത് ലുസോൺ ദ്വീപിലാണ്.
ആയിരത്തിലധികം വർഷം മുമ്പ് തയ്വാനിൽ നിന്ന് കുടിയേറിയ ജനങ്ങളുടെ പിന്മുറക്കാരാണ് ഫിലിപ്പിനോകൾ.
ഇവർ പ്രധാനമായും 12 വംശീയവിഭാഗങ്ങളാണ്.
ടാഗലോഗ്, സെബുവാനോ, ഇലോകാനോ എന്നിവയാണ് എറ്റവും പ്രധാനപ്പെട്ടവ.
നെഗ്രിറ്റോ അഥവാ എയ്റ്റ എന്നു വിളിക്കുന്ന ആദിമനിവാസികൾ ഇന്ന് മുപ്പതിനായിരത്തോളമേ വരൂ.
ഫിലിപ്പിനോകളും മറ്റു വംശീയപാരമ്പര്യങ്ങളിൽപ്പെട്ടവരും തമ്മിലുള്ള ബന്ധത്തിൽനിന്നുണ്ടായ സങ്കരവർഗ്ഗം ന്യൂനപക്ഷമാണെങ്കിലും സാമ്പത്തികമായും രാഷ്ട്രീയമായും ശക്തരാണ്.
ചൈനീസ് , അമേരിക്കൻ , ദക്ഷിണേഷ്യൻ ജനവിഭാഗങ്ങൾ രാജ്യത്തെ വൈദേശിക ന്യൂനപക്ഷമാണ്.
ലോകത്തെ മൂന്നാമത്തെ വലിയ റോമൻ കത്തോലിക്കാ രാജ്യമാണ് ഫിലിപ്പീൻസ്.
92 ശതമാനം ക്രൈസ്തവരാണ് .
കത്തോലിക്കർ മാത്രം 83 ശതമാനം വരും.
കൂടാതെ ഇസ്ലാം , ഹിന്ദു , ബുദ്ധമതസ്ഥരുമുണ്ട് .
ജനസംഖ്യയിൽ അഞ്ചു ശതമാനം മുസ്ലികളാണ് .
തദ്ദേശീയ സംസ്കാരത്തിൽ ചൈനീസ് , ഹിസ്പാനിക് , അമേരിക്കൻ സംസ്കാരങ്ങളുടെ സ്വാധീനം കലർന്നതാണ് ഫിലിപ്പീൻസ് സംസ്കാരം.
മൂന്നു നൂറ്റാണ്ടോളം നീണ്ടുനിന്ന സ്പാനിഷ് കോളനി ഭരണം സംസ്കാരത്തെ ഗണ്യമായി സ്വാധീനിച്ചു.
മെക്സിക്കോയുടെ ഭാഗമായാണ് സ്പെയിൻ ഫിലിപ്പീൻസിൽ ഭരണം നടത്തിയിരുന്നത്.
അതുകൊണ്ടുതന്നെ മെക്സിക്കൻ സംസ്കാരവും ഫിലിപ്പീൻസിൽ പ്രകടമാണ്.
കത്തോലിക്കാ സഭയുടെ ഉത്സവകളിലും ആചാരങ്ങളിലുമാണ് സ്പാനിഷ് സ്വാധീനം ഏറെയുള്ളത്.
ഭക്ഷണരീതിയിൽ ചൈനീസ് സ്വാധീനമാണുള്ളത്.
ഇംഗ്ലീഷും ബാസ്കറ്റ്ബോളും ഫാസ്റ്റ് ഫുഡുമെല്ലാം അമേരിക്കൻ സംഭാവനകളാണ്.
വൈദേശികമായ ഈ സ്വാധീനങ്ങളെല്ലാമുണ്ടെങ്കിലും സാമൂഹിക ജീവിതത്തിന്റെ അടിസ്ഥാനഘടകങ്ങളിൽ ഫിലിപ്പീൻസ് ഏഷ്യൻ സ്വഭാവം നിലനിർത്തുന്നു.
കുടുംബകേന്ദ്രിതമാണ് എല്ലാ സാമൂഹികബന്ധങ്ങളും.
പള്ളികളിലെ പെരുന്നാളുകളാണ് പ്രധാന ഉത്സവങ്ങൾ.
ഫീസ്റ്റ എന്ന ഉത്സവങ്ങൾ വർഷംതോറും മിക്ക നഗരങ്ങളിലും ഗ്രാമങ്ങളിലും പെരുന്നാളുമായി ബന്ധപ്പെട്ട് നടക്കുന്നു.
തദ്ദേശീയസംസ്കാരത്തിന്റെ ശക്തമായ അടിയൊഴുക്ക് ഇത്തരം ഉത്സവങ്ങളിലുണ്ട്.
ആഴിചാട്ടവും കോഴിപ്പോരും വെടിക്കെട്ടും നൃത്തമത്സരവുമെല്ലാം കൂട്ടിചേർന്നതാണ് ആ പള്ളിപ്പൂരങ്ങൾ.
വൈവിധ്യത്തിലെ ഏകത്വമാണ് ഫിലിപ്പീൻസിന്റെ മുഖമുദ്ര.
170-ൽ അധികം ഭാഷ രാജ്യത്ത് സംസാരിക്കുന്നു.
പടിഞ്ഞാറൻ മലയോ പോളിനേഷ്യൻ ,ഓസ്ട്രനീഷ്യൻ കുടുംബങ്ങളിൽ പെട്ടവരാണ് അവരിൽ അധികവും.
തഗലോഗ് ഗോത്രവിഭാഗത്തിന്റെ ഭാഷ അടിസ്ഥാനപ്പെടുത്തിയുള്ള മാനകീകൃത ഭാഷാഭേദമാണ് ഔദ്യോകിക ഭാഷയായ ഫിലിപ്പിനോ .
അവലംബം ↑ 1 2 3 ↑ ↑ 1 2 3 4 ↑ {{ citation }} : Check date values in: | year= ( help ) ↑ WOW Philippines Archived 2007-06-02 at the Wayback Machine .
www.tourism.gov.ph. Accessed September 30,2006 ↑ Constitution of the Republic of the Philippines, Article ZIV, Section 7 Chan Robles Virtual Law Library.
Accessed December 2, 2006.
↑ ലിപികളും മാനവസംസ്കാരവും, പ്രൊ. കെ.ഏ.
ജലീൽ
വിക്കിമീഡിയ കോമൺസിൽ ഈ ലേഖനവുമായി ബന്ധപ്പെട്ട കൂടുതൽ പ്രമാണങ്ങൾ ലഭ്യമാണ് ( വർഗ്ഗം )
തെക്കുകിഴക്കേ ഏഷ്യ
ബ്രൂണൈ • കംബോഡിയ • ഈസ്റ്റ് ടിമോർ • ഇന്തോനേഷ്യ • ലാവോസ് • മലേഷ്യ • മ്യാൻ‌മാർ • ഫിലിപ്പീൻസ് • സിംഗപ്പൂർ • തായ്‌ലാന്റ് • വിയറ്റ്നാം
ഫിലിപ്പുനേരി ഇംഗ്ലീഷ് വിലാസം https://ml.wikipedia.org/wiki/Philip_Neri
റോമൻ കത്തോലിക്കാ സഭയിലെ ഒരു വിശുദ്ധനാണ് ഫിലിപ്പുനേരി (ജൂലൈ 22, 1515 – മേയ് 25, 1595) ജീവിതരേഖ
1515 ജൂലൈ 22-ന് ഇറ്റലിയിലെ ഫ്ലോറൻസ് നഗരത്തിൽ ഫിലിപ്പുനേരി ജനിച്ചു.
ഫിലിപ്പിന്റെ പിതാവ് ഒരു അഭിഭാഷകനായിരുന്നു.
മാതാവ് ലുക്രേഷിയ ഒരു ഉന്നതകുലജാതയായിരുന്നു.
ചെറുപ്പം മുതൽ ദൈവികകാര്യങ്ങളിൽ താത്പര്യം കാണിച്ചിരുന്ന ഫിലിപ്പ് ഒരു സൗമ്യസ്വഭാവക്കാരനായിരുന്നു.
ലുക്രേഷിയയുടെ മരണം മൂലം പിതാവ് വീണ്ടും വിവാഹം കഴിച്ചു.
അവരോടും ഫിലിപ്പ് സൗമ്യമായായിരുന്നു പെരുമാറിയിരുന്നത്.
ശാന്തസ്വഭാവക്കാരനും സൗമ്യനുമായ ഫിലിപ്പിന്റെ സൽഗുണസ്വഭാവങ്ങളാൽ എല്ലാവരും അവനെ നല്ലവനായ പിപ്പൊ (Good Pippo) എന്നു വിളിച്ചിരുന്നു.
ഒരു വൈദികനാകണമെന്ന് ഫിലിപ്പ് ചെറുപ്രായത്തിൽ തന്നെ ആഗ്രഹിച്ചിരുന്നു.
ഫിലിപ്പിനു പതിനാറു വയസുള്ളപ്പോൾ പിതാവ് അവനെ ഒരു ബന്ധുവായ റൊമോളൊ എന്ന വ്യക്തിയുടെ അടുക്കലേക്ക് അയച്ചു.
സന്താനരഹിതനായിരുന്ന അയാളുടെ സ്വത്തുക്കൾ മോഹിച്ചാണ് പിതാവ് അവനെ അവിടേക്കയച്ചത്.
റൊമോളൊയും ഫിലിപ്പിന്റെ സ്വഭാവസവിശേഷതകളാൽ അവനെ തന്റെ അവകാശിയാക്കുവാൻ തീരുമാനിച്ചു.
എന്നാൽ രണ്ടു വർഷങ്ങൾക്കു ശേഷം ഫിലിപ്പ് പിതാവിനെപ്പോലും അറിയിക്കാതെ അവിടെ നിന്നും എല്ലാ വാണിജ്യബന്ധങ്ങളും ഉപേക്ഷിച്ച് റോമിലേക്ക് യാത്ര തിരിച്ചു.
പരിപാവനമായ തന്റെ ദൈവവിളിക്കും ആഗ്രഹങ്ങൾക്കും തടസമാകുവാതിരിക്കാനാണ് അവൻ അപ്രകാരം ചെയ്തത്.
വെറും കൈയ്യോടെ പുറപ്പെട്ട ഫിലിപ്പ് റോമിൽ എത്തപ്പെട്ടപ്പോൾ ഫ്ലോറൻസുകാരനായ ഒരു വ്യക്തിയെ പരിചയെപ്പെടുകയും ഫിലിപ്പിന്റെ മാന്യത കണ്ട് അവനു താമസിക്കുവാനായി ഒരു മുറി നൽകുകയും ചെയ്തു.
കുറച്ചു ധാന്യവും അയാൾ ഫിലിപ്പിനു നൽകി.
ഈ ധാന്യം അപ്പക്കച്ചവടക്കാരനെ ഏൽപ്പിച്ചാണ് പകരം ഭക്ഷണം വാങ്ങി ഫിലിപ്പ് ഭക്ഷിച്ചത്.
അതിനു പകരമായി ഫ്ലോറൻസുകാരന്റെ രണ്ടു മക്കളെ പഠിപ്പിക്കുവാനും ഫിലിപ്പ് തയ്യാറായി.
ഫ്ലോറൻസുകാരന്റെ ആഥിത്യം സ്വീകരിച്ച് വളരെക്കാലം ഫിലിപ്പ് അവിടെ വസിച്ചു.
ഏകാന്തത ഇഷ്ടപ്പെട്ട് കർക്കശമായ ജീവിതമാണ് ഫിലിപ്പ് നയിച്ചത്.
ഭക്ഷണപദാർഥങ്ങളിലുള്ള ഉത്കണ്ഠ വെടിഞ്ഞ് ഫിലിപ്പ് ഒരു മിതാഹാരിയായിത്തീർന്നു.
തുടക്കത്തിൽ ഫ്ലോറൻസുകാരന്റെ കുടുംബം അവരുടെ ഭക്ഷണത്തിൽ നിന്നും ഒരു ഓഹരി ഫിലിപ്പിനു നൽകിയിരുന്നു.
എന്നാൽ അവൻ അതു സ്വീകരിക്കാതെ കിണർ വെള്ളം കുടിച്ചും അപ്പം ഭക്ഷിച്ചും കഴിഞ്ഞു.
ചിലപ്പോൾ പച്ചയിലകളും ആഹാരത്തിൽ ചേർത്തു കഴിച്ചിരുന്നു.
ദിവസം ഒരിക്കൽ മാത്രമാണ് ഭക്ഷിച്ചിരുന്നത്.
ചിലപ്പോൾ ദിവസങ്ങൾ പട്ടിണി കിടന്നിരുന്നു.
രണ്ടു വർഷക്കാലത്തെ ഈ ജീവിതത്തിനു ശേഷം ഫിലിപ്പ് തത്ത്വശാസ്ത്രവും ദൈവശാസ്ത്രവും പഠിച്ചു.
തത്ത്വശാസ്ത്രത്തിൽ ആഴമായി പഠിച്ച ഫിലിപ്പ് അക്കാലത്തെ അറിയപ്പെട്ടിരുന്ന പണ്ഡിതരിൽ ഒരാളായി മറി.
ദൈവശാസ്ത്ര വിഷയങ്ങൾ ഫിലിപ്പ് അഗസ്റ്റീനിയൻ സന്യാസിമാരുടെ വിദ്യാലയങ്ങളിലാണ് അഭ്യസിച്ചിരുന്നത്.
പരിശുദ്ധ ത്രിത്വം, മാലാഖമാർ, മനുഷ്യാവതാരം തുടങ്ങിയ വിഷയങ്ങളിൽ ഫിലിപ്പ് ആഴമായ പഠനങ്ങൾ നടത്തി.
അറിവുകൾ വർദ്ധിച്ചപ്പോൾ ഫിലിപ്പ് പൗലോസ് അപ്പസ്തോലന്റെ വാക്കുകൾ ഓർത്തു:- ഉള്ളതിലധികം മേന്മ ആരും ഭാവിക്കരുത്, മറിച്ച് ദൈവം ഒരോരുത്തർക്കും നൽകിയിരിക്കുന്ന വിശ്വസത്തിന്റെ അളവനുസരിച്ച് വിവേകപൂർവ്വം ചിന്തിക്കുവിൻ (റോമ 12:3).
അതിനാൽ ഫിലിപ്പ് പഠനങ്ങൾ അവസാനിപ്പിച്ച് ക്രിസ്തുവിന്റെ ക്രൂശിതരൂപത്തിലേക്കു തിരിയുകയും പൂർണ്ണമായും പ്രാർഥനയിൽ ലയിക്കുകയും ചെയ്തു.
വാഴ്ത്തപ്പെടലും വിശുദ്ധപദവിയും
1615 മേയ് 15-ന് പോൾ അഞ്ചാമൻ മാർപ്പാപ്പ ഫിലിപ്പുനേരിയെ വാഴ്ത്തപ്പെട്ടവനായും 1622 മാർച്ച് 12-ന് ഗ്രിഗറി പതിനഞ്ചാമൻ മാർപ്പാപ്പ വിശുദ്ധനായും പ്രഖ്യാപിച്ചു.
മേയ് 26-നാണ് സഭ ഇദ്ദേഹത്തിന്റെ ഓർമ്മ ആചരിക്കുന്നത്.
അവലംബം പുറത്തേക്കുള്ള കണ്ണികൾ Philip Neri എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
As described by Goethe Filippo Neri's memo to Pope Clement VIII Maxims of St. Philip Neri Founder Statue in St Peter's Basilica Catholic Encyclopedia article St. Philip Neri Church, Kalamulla, Sri Lanka Archived 2015-12-09 at the Wayback Machine .
Oratorio de San Felipe Neri de Getafe, España
ഫിലിപ്പൈൻ കോബ്ര
ഫിലിപ്പൈനിലും വടക്കൻ പ്രദേശങ്ങളിലും കാണപ്പെടുന്ന മൂർഖൻ വർഗ്ഗമാണ് ഫിലിപ്പൈൻ കോബ്ര (Naja Philippinensis ) ഫിലിപ്പൈൻ സ്പ്റ്റിങ്ങ് കോബ്ര , നോർത്തേൺ ഫിലിപ്പൈൻ കോബ്ര എന്നും അറിയപ്പെടുന്നു.
വിഷം ചീറ്റുന്ന മൂർഖൻ വിഭാഗമാണ് വിവരണം
ഫിലിപ്പീൻ കോബ്രയുടെ ശരാശരി വലിപ്പം 3.3 അടി മുതൽ  5.2 അടി വരെയാണ്.
6.6 അടി നിളം ഉണ്ടെന്ന് പറയപ്പെടുന്നു എങ്കിലും ഇത് സ്ഥിതീകരിക്കാത്ത വാദങ്ങൾ ആണ്.
തല ദീർഘവൃത്താകാരവും  കഴുത്തിൽ നിന്ന് ചെറുതും വൃത്താകൃതിയിലുള്ള വലിയ മൂക്കുകളും ഉള്ളതാണ്.
ഇരുണ്ട തവിട്ടുനിറത്തിലുള്ള വൃത്താകൃതിയിലുള്ള കണ്ണുകൾക്ക് മിതമായ വലിപ്പമുണ്ട്.
ഫിലിപ്പൈൻ കോബ്രയുടെ വിഷം ഒരു ശക്തമായ  ന്യൂറോടോക്സിൻ ആണ്, ഇത് ശ്വസന പ്രവർത്തനത്തെ ബാധിക്കുകയും ന്യൂറോടോക്സിസിറ്റി, ശ്വസന പക്ഷാഘാതം എന്നിവയ്ക്ക് കാരണമാവുകയും ചെയ്യും, കാരണം ന്യൂറോടോക്സിനുകൾ പേശികൾക്ക് സമീപമുള്ള ന്യൂറോ മസ്കുലർ ജംഗ്ഷനുകളുമായി ബന്ധിപ്പിച്ച് നാഡി സിഗ്നലുകളുടെ സംക്രമണത്തെ തടസ്സപ്പെടുത്തുന്നു..
ഈ പാമ്പുകൾക്ക് 3 മീറ്റർ (9.8 അടി) അകലെയുള്ള ലക്ഷ്യത്തിൽ കൃത്യമായി വിഷം തുപ്പാൻ കഴിവുണ്ട്.
കടിയേറ്റതിന്റെ ലക്ഷണങ്ങളിൽ തലവേദന, ഓക്കാനം, ഛർദ്ദി, വയറുവേദന, വയറിളക്കം, തലകറക്കം, ശ്വസിക്കാൻ ബുദ്ധിമുട്ട് എന്നിവ ഉൾപ്പെടാം.
1988 ൽ ഫിലിപ്പൈൻ കോബ്രയുടെ കടിയേറ്റ് കണ്ടെത്തിയ 39 രോഗികളെക്കുറിച്ച് ഒരു പഠനം നടത്തി.
38 കേസുകളിൽ ന്യൂറോടോക്സിസിറ്റി സംഭവിച്ചു, ഇത് പ്രധാന ക്ലിനിക്കൽ സവിശേഷതയായിരുന്നു.
19 രോഗികളിൽ സമ്പൂർണ്ണ ശ്വാസകോശ പരാജയം വികസിച്ചു, ഇത് പലപ്പോഴും വേഗത്തിലായിരുന്നു; മൂന്ന് കേസുകളിൽ, കടിയേറ്റ് 30 മിനിറ്റിനുള്ളിൽ .
രണ്ട് മരണം സംഭവിച്ചു, രണ്ടും ആശുപത്രിയിൽ എത്തിയപ്പോൾ രോഗികളായിരുന്നു.
വ്യവസ്ഥാപരമായ ലക്ഷണങ്ങളുള്ള 14 വ്യക്തികൾക്ക് പ്രാദേശിക വീക്കം ഇല്ലായിരുന്നു.
ഫിലിപ്പൈൻസിലെ ബുദ്ധമതം (കോളണിഭരണത്തിനു മുമ്പ്)
കോളണിഭരണത്തിനു മുമ്പുള്ള മതത്തിന്റെ അവസ്ഥയെപ്പറ്റി കൃത്യമായി പറയാനാവില്ല.
ആ സമയത്ത് അനിമിസം, ബുദ്ധമതം, ഹിന്ദുമതം എന്നിവ ഫിലിപ്പൈൻ ജനതയെ സ്വാധീനിച്ചിരുന്നതായി തെളിവുണ്ട്.
ഖനനഗവേഷണപ്രവർത്തനങ്ങളിൽനിന്നും കണ്ടെടുത്ത ഹിന്ദു-ബുദ്ധ പ്രതിമകൾ ഇക്കാര്യത്തിൽ വെളിച്ചം വീശുന്ന തെളിവുകളാണ്.
ആദ്യത്തെ എഴുത്തുതെളിവ് ലഗുണ താമ്രപത്രികയുടെ കണ്ടെത്തലാണ്.
ഇത്, സി ഇ 900ൽ എഴുതപ്പെട്ടതാണ് എന്നു കണ്ടെത്തിയിട്ടുണ്ട്.
ഇതിൽ കാലഗണനയ്ക്കായി ബുദ്ധിസ്റ്റ്-ഹിന്ദു ചാന്ദ്രകലണ്ടർ ഉപയോഗിച്ചിരിക്കുന്നു.
പതിനാലാം നൂറ്റാണ്ടിൽ ഇസ്ലാം മതം ഇവിടെയെത്തിയപ്പോൾ, പഴയ മതങ്ങളെല്ലാം അപ്രത്യക്ഷമായിപ്പോയി.
1521ൽ ഫെർഡിനാന്റ് മഗല്ലൻ ഫിലിപ്പൈൻസിലെത്തിയപ്പോൾ അവിടെ ക്രിസ്തുമതവുമെത്തി.
ക്രിസ്തുമതത്തിലെ റോമൻ കാത്തലിക് ധാരയാണിവിടെത്തിയത്.
ആ മതം തന്നെ ഭൂരിപക്ഷ മതവുമായി.
എന്നിരുന്നാലും, ചില തദ്ദേശീയരായ ജനതകൾ പഴയ അനിമിസമതം തന്നെ തുടർന്നുപോരുന്നുണ്ട്.
കാത്തലിക് മതം പിന്തുടരുന്നവർ തന്നെ അവരുടെ പഴയ വിശ്വാസപ്രമാണങ്ങൾ പലതും ഉപേക്ഷിച്ചിട്ടുമില്ല.
അനിമിസവും നാടോടിമതവും
Animism ആനിമിസം ആണ് കൊളോണിയൽ കാലത്തിനുമുമ്പ് ഫിലിപ്പൈൻസിൽ ഉണ്ടായിരുന്ന മതം.
ഇപ്പോൾ, വിരലിലെണ്ണാവുന്ന തദ്ദേശീയ ജനതമാത്രമാണ് അനിമിസം ആചരിച്ചുവരുന്നത്.
ലോകം നല്ലതും ചീത്തതുമായ ദേവതകളെക്കൊണ്ടു നിറഞ്ഞതാണ്.
അവരെ വാരാധിച്ചുകൊണ്ട് അവരെ ആദരിക്കണം.
ഈ പ്രകൃതിദൈവങ്ങളെ ദേവതകൾ എന്നു പറയുന്നു.
ഹിന്ദു ദേവതകളുമായി ഇവയ്ക്കു ബന്ധമുണ്ട്.
ചിലർ തഗലോങ് പോലുള്ളവർ ബത്താല പോലുള്ള പരമോന്നത ദേവതയേയും അയാളൂടെ സന്താനങ്ങളായ അനേകം ദേവതമാരെയും ആരാധിക്കുന്നു.
അദ്ലവ്, മായാരി, താല എന്നിവയാണ് അവരുടെ ദേവതമാർ.
വിസായൻ ദേവതകളാണ്, കാൻ-ലോൺ.
മറ്റു ചിലർ മരിച്ച പിതാമഹന്മാരെ ആരാധിക്കുന്നു.
ആനിമിസ്റ്റിക് ആരാധാനകൾ ഓരോ വംശത്തിലും വ്യത്യസ്ത രീതിയിലാണ്.
മാജിക്, മന്ത്രോരോച്ചാരണം,  പ്രാർത്ഥന എന്നിവ ഇത്തരം ആരാധനകളുടെ അടിസ്ഥാനസ്വഭാവമാണ്.
ഈ ആരാധനയുടെ പൂജാരിമാർ ആ സമൂഹത്തിൽ അതിയായി ബഹുമാനിക്കപ്പെടുന്നു.
ആ പുരോഹിതർ, രോഗശമനം വരുത്താൻ കഴിവുള്ളവർ ആണെന്നും കരുതപ്പെടുന്നു.
Its practitioners were highly respected (and sometimes feared) in the community, as they were healers, midwives ( hilot ), shamans, witches and warlocks ( mangkukulam ), priests/priestesses ( babaylan/katalonan ), tribal historians and wizened elders that provided the spiritual and traditional life of the community.
In the Visayan regions, shamanistic and animistic beliefs in witchcraft ( barang ) and mythical creatures like aswang (vampires), duwende (dwarves), and bakonawa (a gigantic sea serpent)  Similarly to Naga, may exist in some indigenous peoples alongside more mainstream Christian and Islamic faiths.
ഫിലിപ്പൈൻ പറക്കും ലിമർ
കേരളത്തിലെ പറക്കും അണ്ണാൻ അഥവാ പാറാൻ എന്ന ജീവിയോട് രൂപസാദൃശ്യമുള്ള ഫിലിപ്പൈൻസിൽ കാണപ്പെടുന്ന ഒരു ജീവിയാണ് ഫിലിപ്പൈൻ പറക്കും ലിമർ(Philippine flying lemur or Philippine colugo)
പേരിന്റെ കൂടെ ഫ്ലൈയിംഗ് എന്നുണ്ടെങ്കിലും, ഈ ജീവി പറക്കുകയല്ല, വായുവിൽ തെന്നി നീങ്ങുകയാണ് (ഗ്ലൈഡിംഗ്) ചെയ്യുക.
പേരിന്റെ കൂടെ ലിമർ എന്നുണ്ടെങ്കിലും ഇത് ലിമർ വർഗ്ഗത്തിൽപ്പെട്ട ജീവിയല്ല.
ഇത് വനങ്ങളിലെ വലിയ മരങ്ങൾക്ക് മുകളിൽ ജീവിയ്ക്കുന്നു.
വലിയ തോതിലുള്ള വന നശീകരണം ഈ ജീവിയുടെ നിലനിൽപ്പിന് ഭീഷണിയായിത്തീർന്നിട്ടുണ്ട് അവലംബം ↑ {{ cite journal }} : Cite uses deprecated parameter | authors= ( help ) ↑ {{ cite book }} :  CS1 maint: unrecognized language ( link )
ഫിലിപ്പൈൻസിലെ തടാകങ്ങളുടെ പട്ടിക
ഫിലിപ്പൈൻസിലെ മിക്ക തടാകങ്ങളുടെയും ഉത്ഭവം അഗ്നിപർവ്വത , ടെക്റ്റോണിക് പ്രവർത്തനങ്ങളുമായി അടുത്ത ബന്ധപ്പെട്ടിരിക്കുന്നു.
വംശനാശം സംഭവിച്ച അഗ്നിപർവ്വതങ്ങളുടെ ഗർത്തങ്ങൾ നിരവധി ചെറിയ തടാകങ്ങൾ ഉൾക്കൊള്ളുന്നു.
ചില തടാകം അടിത്തട്ടുകൾ  രൂപപ്പെടുത്തിയവയാണ് സുബ്സിദെന്ചെ കാരണം ടെക്റ്റോണിക് അല്ലെങ്കിൽ അഗ്നിപർവ്വത പ്രവർത്തനങ്ങൾ.
മണ്ണിടിച്ചിൽ , ലാവാ പ്രവാഹങ്ങൾ , വിഘടിക്കുന്ന അഗ്നിപർവ്വത എജക്ട എന്നിവ വഴി ഡ്രെയിനേജ് കോഴ്സുകൾ തടസ്സപ്പെടുന്നതിന് മറ്റുള്ളവർ കടപ്പെട്ടിരിക്കുന്നു.
ലെയ്റ്റ് പ്രവിശ്യയിലെ ഡാനാവോ തടാകം പോലെ അഗ്നിപർവ്വത ഉത്ഭവമുള്ള രാജ്യത്തെ നിരവധി തടാകങ്ങൾ.
ഫിലിപ്പൈൻസിൽ അറിയപ്പെടുന്ന തടാകങ്ങളിൽ അവയുടെ വലിപ്പമോ സാമ്പത്തിക പ്രാധാന്യമോ കാരണം ശ്രദ്ധേയമായ്  മൂന്നെണ്ണം മാത്രം ആണ്, അതായത്, ലുസോണിലെ ലഗുണ ഡി ബേ, ലുസോണിലെ ടാൽ തടാകം, മിൻഡാനാവോയിലെ ലാനാവോ തടാകം എന്നിവ .
ഫിലിപ്പൈൻസിലെ സ്ഥിരമായ തടാകങ്ങളുടെ ( വെള്ളപ്പൊക്ക സമതലങ്ങൾ ഒഴികെ ) ഭാഗിക അക്ഷരമാലാ പട്ടികയാണ് ഇനിപ്പറയുന്നത്.
ഗാലറി വലുതും ആഴമേറിയതുമായ തടാകങ്ങൾ ഫിലിപ്പൈൻസിലെ ഏറ്റവും വലിയ തടാകമായ ലഗുണ ഡി ബേ ലാനാവോ തടാകം , രണ്ടാമത് ടാൽ തടാകം , മൂന്നാമത് തടാകം മെയിനിറ്റ് , നാലാമത്, രണ്ടാമത്തെ ആഴമേറിയത് പിനാറ്റുബോ തടാകം 800 m (2,600 ft) m (2,600 അടി) ഏറ്റവും ഇളയവൻ.
ഇതും കാണുക ഫിലിപ്പൈൻസിലെ ഭൂമിശാസ്ത്രം ഫിലിപ്പൈൻസിന്റെ രൂപരേഖ പരാമർശങ്ങൾ
മ്ലാവേലി വായന ഇംഗ്ലീഷ് വിലാസം https://ml.wikipedia.org/wiki/Mlaveli_vayana ഈ ലേഖനത്തിനു മിഴിവേകാൻ ചിത്രങ്ങൾ ചേർക്കുന്നത് നന്നായിരിക്കും.
എറണാകുളം , കോട്ടയം ജില്ലകളിൽ പ്രചാരത്തിലുള്ള ഒരു നാടൻ കലാരൂപമാണ് മ്ലാവേലി വായന . 'ഡാവേലി വായന', ബ്ലാവേലി വായന,  'രാവേലി വായന' എന്നുമൊക്കെ ഇതിനെ പ്രാദേശികമായി പറയാറുണ്ട്.
വീരശൈവ സമുദായക്കാരാണ് മ്ലാവേലി വായന നടത്തുന്നത്.
ശ്രീ മഹാദേവന്റെ ലീലകൾ വർണിച്ച്, മനുഷ്യനെ നന്മയിലേക്ക് നയിക്കുന്ന സന്ദേശമാണ് ബ്ലാവേലി വായന നൽകുന്നത്.
നൂറിലധികം ചിത്രങ്ങൾ ചൂണ്ടിക്കാട്ടി പാട്ടുരൂപത്തിൽ വിശദീകരിക്കുന്നു.
മലയാളിക്കു മാത്രം മനസ്സിലാകുന്ന നാട്ടുഭാഷ ഇതിൽ കേൾക്കാം.
കൃഷി , കാലിവളർത്തൽ , ഈശ്വരഭജനം, ദാനം എന്നിവയാണ് ബ്ലാവേലിയിലെ പ്രമേയം.
പരദേശിയുടെ വേഷത്തിലെത്തുന്ന ശിവൻ എന്ന സങ്കൽപമുള്ളതിനാൽ ഭക്തിയോടെയാണ്‌ വീടുകളിൽ ബ്ലാവേലി വായനക്കാരനെ വരവേൽക്കുന്നത്‌.
വായന വേളയിൽ കുടുംബങ്ങളിൽ നിന്നു കിട്ടുന്ന ദക്ഷിണയാണ് ഈ കലാകാരന്മാരുടെ വരുമാനം.
ചിത്രരചനയും അവതരണവും
മഞ്ഞളും അരിപ്പൊടിയും ചേർത്ത മിശ്രിതം കൊണ്ട്‌ പരുത്തിത്തുണിയിലാണ്‌ ബ്ലാവേലി വായനയ്ക്കുള്ള ചിത്രങ്ങൾ വരയ്ക്കുക.
കാൻവാസ്‌ നന്നായി ഉണങ്ങിയ ശേഷം ശ്രദ്ധയോടെ ചുരുട്ടി കലണ്ടറു പോലെ കൊണ്ടുനടക്കും.
നൂറിലധികം ചിത്രങ്ങൾ ഇതിൽ ആലേഖനം ചെയ്‌തിരിക്കും.
ഓരോ ചിത്രത്തിലും ഒളിഞ്ഞിരിക്കുന്ന ഒരുപാടു കഥകൾ ചെറിയവടി ചൂണ്ടി പ്രത്യേക ഈണത്തിൽ പറയുന്നതാണ്‌ രീതി.
കുട്ടികളുണ്ടാകാതെ ദുഃഖിച്ചിരിക്കുന്ന ദമ്പതികളുടെ വീട്ടിൽ ഒരു പരദേശി വരുന്നതും അവരുടെ ദുഃഖം കേൾക്കുന്നതുമാണ്‌ ബ്ലാവേലിയുടെ കഥാസാരം.
അവതാരകർ തുറവൂർ കുട്ടപ്പൻ അവലംബം ↑ {{ cite book }} : | access-date= requires | url= ( help ) ; | edition= has extra text ( help ) ↑ {{ cite web }} :  CS1 maint: bot: original URL status unknown ( link )
മ്ലാവ്
ഇന്ത്യൻ ഉപഭൂഖണ്ഡത്തിൽ,പ്രത്യേകിച്ച് ഇന്ത്യ , തെക്കൻ ചൈന, തെക്കുകിഴക്കൻ ഏഷ്യ എന്നിവിടങ്ങളിൽ പൊതുവെ കാ‍ണപ്പെടുന്ന മാൻ ‌വർഗ്ഗത്തിൽ പെടുന്ന സസ്തനമാണ് മ്ലാവ് അല്ലെങ്കിൽ കലമാൻ (ഇഗ്ലീഷ്: Sambar deer).
കനത്ത തോതിലുള്ള വേട്ടയും ചില പ്രദേശങ്ങളിലെ കലാപങ്ങളും ആവാസമേഖലകളിലെ വ്യാവസായിക ചൂഷണവും കാരണമായി ഇവയുടെ അംഗസംഖ്യ ഗണ്യമായി കുറയുകയും 2008 മുതൽ ഐ.യു.സി.എൻ. റെഡ് ലിസ്റ്റിൽ ഇടംപിടിക്കുകയും ചെയ്തു.
"സാംബാർ" എന്ന പേര് പലപ്പോഴും ഫിലിപ്പൈൻ മാനുകളായ ഫിലിപ്പൈൻ സാംബാർ മാനുകളെ സൂചിപ്പിക്കുന്നതിനും ജാവൻ റുസ മാനുകളായ സുന്ദ സാമ്പാറുകളെ സൂചിപ്പിക്കുന്നതിനും ഉപയോഗിക്കുന്നു.
ഇവക്ക് തവിട്ടുനിറമാണ്‌ ഉള്ളത്.
പൂർണ്ണവളർച്ചയെത്തിയ ഒരു മ്ലാവിന്‌ ഏകദേശം 102 മുതൽ 160 സെന്റീമീറ്റർ (40 മുതൽ 63 ഇഞ്ച്) വരെ ഉയരവും 272 കിലോഗ്രാം (600 പൗണ്ട് ) ഭാരവും ഉണ്ടാകാറുണ്ട് .
ആൺ മ്ലാവിന് വളഞ്ഞ ശിഖരങ്ങൾ ഉള്ള കൊമ്പുകളാണ് ഉള്ളത്.
ഇവ മരങ്ങൾ തിങ്ങിനിറഞ്ഞ സ്ഥലങ്ങളിലാണ് പൊതുവേ കാണപ്പെടാറുള്ളത്.
പരിപൂർണ്ണ സസ്യഭോജികളായ ഇവയുടെ ഭക്ഷണം പുല്ലുകളും, മുള , മരത്തൊലി എന്നിവയുമാണ്.
ഇവകൂട്ടം കൂടി ജീവിക്കുന്ന വർഗ്ഗമാണ്.
കേരളത്തിലെ വനങ്ങളിൽ സജീവസാന്നിധ്യമുള്ള ജീവിയാണ്‌ മ്ലാവ്.
തെക്ക് കിഴക്കൻ ഏഷ്യയിലെ മ്യാൻമാർ , തായ്‌ലൻഡ് , ഇന്തോ-ചൈന, മലായ് മുനമ്പ്, ദക്ഷിണ ചൈന, ഹൈനാൻ ദ്വീപ്, തായ്വാൻ , ഇന്തോനേഷ്യൻ ദ്വീപുകളായ സുമാത്ര , ബോർണിയോ, ഹിമാലയൻ താഴ്‌വാരങ്ങൾ, മ്യാൻമർ, കിഴക്കൻ തായ്‌വാൻ എന്നിവിടങ്ങളിൽ ഇവ കാണപ്പെടുന്നു.
വടക്ക് ഹിമാലയത്തിന്റെ നേപ്പാളിലെയും ഇന്ത്യയിലെയും തെക്കൻ ചരിവുകൾ വരെയും ഇവയെ കാണാം.
ഇത് 3,500 മീറ്റർ (11,500 അടി) ഉയരത്തിൽ വരെ ഇവ ജീവിക്കുന്നുണ്ട്.
ഉഷ്ണമേഖലാ വരണ്ട വനങ്ങൾ, ഉഷ്ണമേഖലാ കാലിക വനങ്ങൾ, സൂചികാഗ്രമരങ്ങൾ ഉള്ള ഉപ ഉഷ്ണമേഖലാ മിശ്രിത വനങ്ങൾ, ഉഷ്ണമേഖലാ മഴക്കാടുകൾ തുടങ്ങിയവയാണ് ഇവയുടെ ആവാസമേഖല.
ജലസ്രോതസ്സുകളിൽ നിന്ന് അധികം ദൂരെ ഇവ സഞ്ചരിക്കാറില്ല .
ഇലപൊഴിയും കുറ്റിച്ചെടികളുടെയും പുല്ലുകളുടെയും ഇടതൂർന്ന പരപ്പുകളെ  മ്ലാവുകൾ പൊതുവേ ഇഷ്ടപ്പെടുന്നു.
എന്നിരുന്നാലും ഏഷ്യയിലുടനീളം ഉള്ളതിനാൽ ആവാസവ്യവസ്ഥയ്ക്ക് ഒരു കൃത്യമായ സ്വഭാവം പറയുക ബുദ്ധിമുട്ടാണ്.
ആൺമാനുകൾക്ക് 1,500 ഹെക്ടർ (3,700 ഏക്കർ), പെൺമാനുകൾക്ക് 300 ഹെക്ടർ (740 ഏക്കർ) എന്നിങ്ങനെയാണ് ഇന്ത്യയിൽ രേഖപ്പെടുത്തിയിട്ടുള്ള വിഹാരപരിധി .
മ്ലാവുകളുടെ സ്വാഭാവിക ആവാസമേഖലയ്ക്ക് പുറത്ത് ആസ്ത്രേലിയ , ദക്ഷിണാഫ്രിക്ക എന്നിവിടങ്ങളിലേക്കും മനുഷ്യർ ഇവയെ എത്തിച്ചിട്ടുണ്ട് .
പ്രദേശങ്ങളിൽ, ശരാശരി മൂന്നോ നാലോ മ്ലാവുകൾ മാത്രമേ ഒരു കൂട്ടത്തിൽ ഉൾപ്പെടുന്നുള്ളൂ.
എന്നാൽ ഇന്ത്യ, ശ്രീലങ്ക, തായ്‌ലൻഡ് എന്നിവിടങ്ങളിലെ ദേശീയ ഉദ്യാനങ്ങളിലും സംരക്ഷിത പ്രദേശങ്ങളിലും ഇവയെ വലിയ കൂട്ടങ്ങളായുംകാണാം.
നല്ല നീന്തൽക്കാരാണ് ഇവ.
മിക്ക മാനുകളെയും പോലെ, മ്ലാവുകൾ പൊതുവെ ശാന്തരാണ്.
ആൺ മാനുകൾ അലറുകയോ ഉച്ചസ്ഥായിയിലുള്ള ശബ്ദമുണ്ടാക്കുകയോ ചെയ്യാറുണ്ട്.
എന്നിരുന്നാലും, അവർ സാധാരണയായി ആശയവിനിമയം നടത്തുന്നത് ഗന്ധത്തിലൂടെയും കാൽ കൊണ്ട് നിലത്തുചവിട്ടി ശബ്ദമുണ്ടാക്കിയുമാണ്.
പ്രാദേശിക ആവാസ വ്യവസ്ഥ അനുസരിച്ച് പുല്ലുകൾ, സസ്യജാലങ്ങൾ, ഇലകൾ, പഴം, ജലസസ്യങ്ങൾ എന്നിവയുൾപ്പെടെ വൈവിധ്യമാർന്ന ഭക്ഷണമാണ് മ്ലാവുകൾ കഴിക്കാറുള്ളത്.
തായ്വാനിൽ, സിക്ക മാനുകളോടൊപ്പം .
വേട്ടയാടലിനിടെ കടുവകൾ മ്ലാവിന്റെ ശബ്ദം അനുകരിക്കുമെന്ന് പറയപ്പെടുന്നു .
മുതലകൾക്കും ഇവ ഇരയാകാറുണ്ട്.
പുള്ളിപ്പുലി, കാട്ടുനായ് എന്നീ മൃഗങ്ങൾ കൂടുതലായും  ചെറുതോ അവശരോ ആയ മ്ലാവുകളെ മാത്രം ഇരയാക്കുന്നു.
പ്രത്യുത്‍പ്പാദനം കൊമ്പ്കൊരുക്കുന്ന രണ്ട് ആൺ മ്ലാവുകൾ
ഇണചേരലും പ്രത്യുല്പാദനവും വർഷം മുഴുവൻ നടക്കാറുണ്ടെങ്കിലും സീസൺ അനുസരിച്ച് ഏറ്റക്കുറച്ചിലുകൾ ഉണ്ടാക്കാറുണ്ട്.
പുല്ലും മറ്റും ചവിട്ടിയൊതുക്കി, തന്റേതായ ഒരു പ്രദേശം ഒരുക്കി, അവിടെ നിന്നുകൊണ്ട് പെൺ മാനുകളെ ആകർഷിക്കുന്ന ഒരു രീതിയാണ് മ്ലാവുകളുടേത്.
ഇണയെ ആകർഷിക്കുവാനായി ആൺമ്ലാവുകൾ നിലത്തു ചവിട്ടുകയും ദേഹത്ത് ചെളി പറ്റിക്കുകയും ചെയ്യാറുണ്ട്.
മറ്റ് ആൺമ്ലാവുകളുമായി സംഘട്ടനത്തിലേർപ്പെടുമ്പോൾ ഇവ കൊമ്പ് കൊരുക്കി പരസ്പരം ശക്തിയായി തള്ളുന്നു.
പിൻകാലുകളിൽ എഴുന്നേറ്റ് താഴേക്ക് ശക്തിയായി ഇടിക്കുകയും ചെയ്യാറുണ്ട്.
8 മാസമാണ് ഗർഭകാലം.
ഒരു പ്രസവത്തിൽ ഒരു കുട്ടി മാത്രമാണ് സാധാരണയായി ഉണ്ടാവുക.
എന്നാൽ 2% പ്രസവങ്ങളിൽ ഇരട്ടക്കുട്ടികൾ ഉണ്ടാവാറുണ്ട്.
ജനിക്കുമ്പോൾ 5-8 കിലോഗ്രാം ആയിരിക്കും ഇവയുടെ ഭാരം.
5-14 ദിവസങ്ങൾക്ക് ശേഷം ഇവ ഖരഭക്ഷണം കഴിച്ചുതുടങ്ങും .
വനത്തിൽ 12 വർഷത്തിൽ കൂടുതൽ ഇവ അപൂർവമായേ ജീവിക്കാറുള്ളൂ.
തടവിൽ 28 വർഷം വരെ എത്താറുണ്ട്.
വർഗ്ഗീകരണം, പരിണാമം എന്നിവ
സാംബാർ മാനുകളുടെ ഏറ്റവുമടുത്ത ബന്ധു മിക്കവാറും ഇന്തോനേഷ്യയിലെ ജാവൻ റുസയായിരിക്കാമെന്ന് ജനിതക വിശകലനം വെളിവാക്കുന്നു.
ചിത്രശാല മ്ലാവ് മ്ലാവ് (ഇന്ത്യൻ സാബർ) അവലംബം പുറത്തേക്കുള്ള കണ്ണികൾ ന്യൂസിലാന്റിലെ മ്ലാവ് വേട്ട Archived 2012-02-05 at the Wayback Machine .
Cervus unicolor എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
വിക്കിസ്പീഷിസിൽ Cervus unicolor എന്നതുമായി ബന്ധപ്പെട്ട കൂടുതൽ വിവരങ്ങൾ ലഭ്യമാണ്.
മൗക്തികദാമ
മൗക്തികദാമ മലയാള ഭാഷയിലെ ഒരു വൃത്തമാണ്.
ലക്ഷണം “ ചതുജ്ജഗണം കില മൗക്തികദാമ ” അവലംബം ↑ വൃത്തമ‍‍ഞ്ജരി ഏ.
മൗക്തികമാല
' മൗക്തികമാല മലയാള ഭാഷയിലെ ഒരു വൃത്തമാണ്.
ലക്ഷണം “ മൗക്തികമാലാ ഭതനഗഗങ്ങൾ ” അവലംബം ↑ വൃത്തമ‍‍ഞ്ജരി ഏ.
മൗഡ് അബ്ബോട്ട് ഇംഗ്ലീഷ് വിലാസം https://ml.wikipedia.org/wiki/Maude_Abbott
മൗഡ് എലിസബത്ത് സെയ്മൗർ അബ്ബോട്ട് (മാർച്ച്18, 1869 – സെപ്തംബർ 2, 1940) കനേഡിയൻ വൈദ്യശാസ്ത്രജ്ഞയും കാനഡയിലെ ആദ്യത്തെ വനിതാ വൈദ്യശാസ്ത്ര ബിരുദധാരികളിൽ ഒരാളും ജന്മനാ കാണപ്പെടുന്ന ഹൃദ്രോഗങ്ങളുടെ അന്താരാഷ്ട്രതലത്തിൽ അറിയപ്പെടുന്ന വിദഗ്ദ്ധയും ആയിരുന്നു.
ജന്മനാ കാണപ്പെടുന്ന ഹൃദ്രോഗങ്ങളെ ആദ്യമായി തരംതിരിച്ചു.
എംസിഗിൽ സർവ്വകലാശാലയിൽ നിന്ന് ബിഎ നേടുന്ന ആദ്യവനിതയുമായിരുന്നു.
മൗഡ് എലിസബത്ത് സെമൂർ ബാബിൻ 1869 മാർച്ച് 18 ന് സെന്റ് ആൻഡ്രൂസ് ഈസ്റ്റിൽ ജനിച്ചു.
അബോട്ടിന് 7 മാസം പ്രായമുള്ളപ്പോൾ അവരുടെ അമ്മ ക്ഷയരോഗത്താൽ മരിക്കുകയും അവരുടെ പിതാവ് ഉപേക്ഷിക്കുകയും ചെയ്തതിനാൽ, ശൈശവാവസ്ഥയിൽ അവരുടെ മാതാപിതാക്കൾ രണ്ടുപേരും ഇല്ലായിരുന്നു.
അവരുടെ സഹോദരി ആലീസിനൊപ്പം, അന്ന് 62 വയസ്സായിരുന്ന അവരുടെ അമ്മൂമ്മയായ മിസ്സിസ് വില്യം അബോട്ട് നിയമപരമായി ദത്തെടുക്കുകയും വളർത്തുകയും ചെയ്തു.
കാനഡയുടെ മൂന്നാമത്തെ പ്രധാനമന്ത്രിയായ ജോൺ അബോട്ടിന്റെ കസിൻ ആയിരുന്നു അവർ.
15 വയസ്സുവരെ അബോട്ട് വീട്ടിൽ പഠിച്ചു.
1885-ൽ അവർ ഒരു സ്വകാര്യ മോൺ‌ട്രിയൽ സെമിനാരി ഹൈസ്‌കൂളിൽ നിന്ന് ബിരുദം നേടി.
അബോട്ടിനെ മക്ഗിൽ യൂണിവേഴ്സിറ്റി മുമ്പ് നിരസിക്കപ്പെട്ടിരുന്നുവെങ്കിലും സ്കോളർഷിപ്പിനൊപ്പം ഫാക്കൽറ്റി ഓഫ് ആർട്ട്സിൽ പ്രവേശിച്ചു.
1890 ൽ ബിഎ നേടി.
പിന്നീട് മക്ഗിൽ യൂണിവേഴ്സിറ്റിയിൽ മെഡിസിൻ പഠിക്കാൻ അപേക്ഷിച്ചു.
ആദ്യം സ്വകാര്യമായും പിന്നീട് പരസ്യമായും ഫാക്കൽറ്റിക്ക് നിവേദനം നൽകിയിട്ടും ഒരു സ്ത്രീയെ അംഗീകരിക്കാൻ മെഡിക്കൽ സ്കൂൾ ഭരണകൂടം വിസമ്മതിച്ചതിനാൽ പ്രവേശനം നിരസിക്കപ്പെട്ടു.
പിന്നീട് അവരെ ബിഷപ്പ് യൂണിവേഴ്സിറ്റിയിലെ മെഡിക്കൽ സ്കൂളിലേക്ക് സ്വീകരിച്ചു.
അവിടെ വച്ച് മക്ഗില്ലിൽ നിന്നുള്ള മെഡിക്കൽ വിദ്യാർത്ഥികൾക്കൊപ്പം മോൺട്രിയൽ ജനറൽ ഹോസ്പിറ്റലിൽ ക്ലിനിക്കൽ പരിശീലനം ഏറ്റെടുക്കുകയും ചെയ്തു.
1894 -ൽ അവരുടെ ക്ലാസിലെ ഒരേയൊരു സ്ത്രീയായ അവർക്ക് എം.ഡി., സി.എം. ബഹുമതി ലഭിച്ചു.
മികച്ച അവസാന പരീക്ഷ നടത്തിയതിന് ചാൻസലർ പ്രൈസും സീനിയർ അനാട്ടമി പ്രൈസും അവർക്ക് ലഭിച്ചു.
ബഹുമതികൾ Chancellor’s Prize, 1894.
Senior Anatomy Prize, 1894.
Lord Stanley Gold Medal, 1890.
McGill class valedictorian, 1890.
ഗ്രന്ഥസൂചികകൾ The Atlas of Congenital Cardiac Disease (Originally published  in New York by the American Heart Association in 1936. A reprint was published by McGill-Queen's University Press in 2006 in commemoration of the 100th anniversary of the founding of the International Academy of Pathology." ( ISBN 9780773531284 ) {{ cite book }} : | volume= has extra text ( help ) ; | work= ignored ( help ) {{ cite journal }} : Unknown parameter | subscription= ignored ( | url-access= suggested) ( help ) {{ cite book }} :  CS1 maint: multiple names: authors list ( link ) "An early Canadian biologist, Michel Sarrazin (1659–1735))—His life and times" . In: Can Med Assoc J . 1928 Nov; 19(5): 600–607, p. 600–607—A review of Arthur Vallée's "Un biologiste canadien, Michel Sarrazin (1659–1739).
Sa vie, ses travaux, et son temps" കൂടുതൽ വായനയ്ക്ക് അവലംബം പുറത്തേയ്ക്കുള്ള കണ്ണികൾ Video on Maude Abbott by the Canadian Medical Hall of Fame Maude Abbott Collection Archived 2018-09-12 at the Wayback Machine .
at the Osler Library of the History of Medicine , Montreal.
മ്റ്റിസ്ഖേറ്റ-മ്റ്റിയാനേറ്റി ഇംഗ്ലീഷ് വിലാസം https://ml.wikipedia.org/wiki/Mtskheta-Mtianeti
ജോർജ്ജിയയിലെ ഒരു പ്രവിശ്യയാണ് മ്റ്റിസ്ഖേറ്റ-മ്റ്റിയാനേറ്റി - Mtskheta-Mtianeti.
( Georgian : მცხეთა-მთიანეთი) .
മ്റ്റിസ്ഖേറ്റ നഗരമാണ് ഈ പ്രവിശ്യയുടെ തലസ്ഥാനം.
ഈ പ്രവിശ്യയുടെ പടിഞ്ഞാറൻ ഭാഗം 1992മുതൽ സൗത്ത് ഒസ്സെഷ്യയുടെ നിയന്ത്രണത്തിലാണ്.
കസ്‌ബെഗി റ്റിയാനെറ്റി അഖൽഗോറി ഡുഷെറ്റി മ്റ്റിസ്ഖേറ്റ എന്നീ അഞ്ചു മുൻസിപാലിറ്റികൾ അടങ്ങിയതാണ് ഈ പ്രവിശ്യ.
മൗക്തികപംക്തി
ഒരു മലയാള ഭാഷ വൃത്തമാണ് മൗക്തികപംക്തി .
ലക്ഷണം “ നയഭഗഗം കേൾ മൗക്തികപംക്തി ”
മ്വേസ്സോ
ദക്ഷിണാഫ്രിക്കയിലെ ഈസ്റ്റേൺ കേപ് പ്രവിശ്യയിൽ സ്ഥിതിചെയ്യുന്ന ഒരു ചെറു ഗ്രാമമാണ് മ്വേസ്സോ (ഇംഗ്ലീഷ്: Mvezo ).
മംബാഷെ എന്ന നദിയുടെ തീരത്താണ് ഈ ഗ്രാമം.
ദക്ഷിണാഫ്രിക്കയുടെ രാഷ്ട്രപിതാവായ നെൽസൺ മണ്ടേലയുടെ ജന്മസ്ഥലം എന്ന നിലയിൽ പ്രശസ്തമാണ് ഈ ഗ്രാമം.
ഇവിടത്തെ ഗ്രാമത്തലവന്റെ കുടുംബത്തിലാണ് മണ്ടേല ജനിച്ചത്.
മൗഗ്ലി ഇംഗ്ലീഷ് വിലാസം https://ml.wikipedia.org/wiki/Mowgli
റുഡ്യാർഡ് കിപ്ലിംഗ് ന്റെ ദി ജംഗിൾ ബുക്ക് എന്ന കഥാസമാഹാരത്തിലെ മുഖ്യകഥാപാത്രമാണ് മൗഗ്ലി (Mowgli) / ˈ m aʊ ɡ l i / ( Hindi : मोगली ).
മൗഗ്ലി എന്ന ഈ സാങ്കൽപ്പിക കഥാപാത്രം മധ്യപ്രദേശി ലെ പെഞ്ച് പ്രദേശത്തെ മനുഷ്യ സമ്പർക്കമില്ലാതെ വളർന്ന ഒരു മൃഗസ്വഭാവമുള്ള  മനുഷ്യനാണ്.
തന്റെ മറ്റൊരു ചെറുകഥാസമാഹാരമായ "ഇൻ ദ റുഖ്"ൽ ആണ് റുഡ്യാർഡ് കിപ്ലിംഗ് ആദ്യമായി മൗഗ്ലിയെ ആദ്യമായി അവതരിപ്പിച്ചത്.
കിപ്ലിംഗ് ന്റെ മൗഗ്ലി കഥകൾ
"ഇൻ ദ റുഖ്" എന്ന ചെറുകഥാസമാഹാരത്തിലെ "ഗെറ്റിംഗ് കോൾഡ് ഇൻ ലണ്ടൻ","ചകലിത ഇൻ പനാമ" എന്നീ കഥകളിലാണ് കിപ്ലിംഗ് തന്റെ മൗഗ്ലി എന്ന ഈ കഥാപാത്രത്തെ ആദ്യമായി അവതരിപ്പിച്ചത്.
പിന്നീട് ദി ജംഗിൾ ബുക്ക് എന്ന കഥാശ്രേണിയിൽ മൗഗ്ലിയെ അവതരിപ്പിച്ചു.
"ഇൻ ദ റുഖ്" എന്ന ചെറുകഥാസമാഹാരത്തിൽ മദ്ധ്യ ഇന്ത്യയിലെ ബ്രിട്ടീഷ് രാജ് ഭരണ കാലത്തെ കഥയാണ് വിവരിക്കുന്നത്.